 खरे-मते वकीलें कश पैह्‌ले थमां गै मामले दी रीहंग लग्गी दी ही ते किश गिने-चुने दे वकील गै पोटा ते इयै जनेह् दूएं आरोपें दे मामलें गी हत्थे च लै करदे हे।  केईएं वकीलें दा आरोप जा जे उ नेंगी उंदे साथिएं पासेआ परेशान कीत्ता जा करदा ऐ ते उंदे उप्पर दबाव बनाया जा करदा ऐ जे ओह् पोटा दे आरोपें दे मामलें गी अपने हत्थै च नेईं लैन रिआसती दे न्यायालयें च बी ऐसे मामलें दी दी नुमाईदंगी करने आह्ले वकीलें गी लोड़चदी सुरक्षा उपलब्द नेईं करोआई जंदी जेह्‌ड़ी अपने आपे च इक रहानगी दी गल्ल ऐ।  ऐसे केईं कारन न जिंदे उप्पर जकीन कन्नै गलाया जाई सकदा ऐ एह् सब किश पैह्‌लें थमां गै निर्धारित हुदां ऐ।  ऐसा इस करी हुदां ऐ जे इक देश जेह्‌ड़ा धमाकें ते आतकवादी हमलें गी सेकने च नाकाम साबत होआ करदा होए उस्सी एह् सब किश सेही लग्गदा ऐ।  मामलें दी जांच तौले हुंदी ऐ ते ओह्‌दे फौरन बाद गै चलान अदालती च पेश करी दित्ते जंदे न ते सबूतें दी कमी मूजब बी आरोपी गी आतंकवादी जां फ्हीं मजरिम साबत करी दित्ता जंदा ऐ।  नयाई सुनवाई थमां मता जरूरी एह् ऐ जे आरोपी गी हिरफ्तार कीत्ते जाने थमां मता जरूरी एह् ऐ जे आरोपी गी गिरफ्तार कीत्ता जाना सेही ऐ।  राश्ट्रवाद ते नैतिकता दे नां उप्पर कुसै गी बी गिरफ्तार नेई कीत्ता जाई सकदा ऐ।  जनता गी मूर्ख बनाने लेई देश च एह् सब किश कीत्ता जा करदा ऐ।  फर्जी मुठभेड़ें ते गल्त गिरफ्तारिएं दे मारे दे मसूम लोकें गी एह् मौका बी नेईं थ्होंदा जे ओह् अपने बचाव दा कोई उपाऽ करी सकन।  रहानगी दी गल्ल एह् ऐ जे हिंदूवादी जेकर धमाकें जां फ्हीं ऐसे दूए मामलें च शामल पाए जंदे न तां देश उंदे बक्खी नरम रवैया अपनांदा ऐ ते उनेंगी अपने बचाव ते आतंकवादी होने दे दाग गी धोने दा पूरा मौका दित्ता जंदा ऐ। 